stanford-oval/wikipedia huggingface dataset:
Suomen Latu
Jäsenyhdistykset

|  | Nimi | Jäsenmäärä | Kaupunki/alue |
| --- | --- | --- | --- |
| 1. | Helsingin Latu ja Polku ry | 8 496 | Helsinki |
| 2. | Suomen Retkiluistelijat ry | 4 952 | Valtakunnallinen |
| 3. | Jyväskylän Latu ry | 2 981 | Jyväskylä |
| 4. | Tampereen Taivaltajat ry | 2 782 | Tampere |
| 5. | Espoon Latu ry | 2 701 | Espoo |
| 6. | Puijon Latu ry | 2 666 | Kuopio |
| 7. | Joensuun Latu ry | 2 611 | Joensuu |
| 8. | Saimaan Latu ry | 2 278 | Lappeenranta |
| 9. | Oulun Latu ry | 2 238 | Oulu |
| 10. | Nurmijärven Latu ry | 1 924 | Nurmijärvi |
Talous

Suomen Latu on saanut vuosina 2018–2023 opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 4 800 000 euroa. Vuosittainen tuki on ollut vuodesta 2021 lähtien 810 000 euroa.
Aiheesta muualla

Suomen Latu
Suomen Latu Hiihtopalvelut
Suomen Latu Kiilopää
| Auktoriteettitunnisteet  |
| --- | --- |
Kansainväliset:  ISNI  VIAF 2 
Kansalliset:  Saksa  Suomi (KANTO)  Yhdysvallat 
Henkilöt:  Yle  Uppslagsverket Finland 
Suomen Ladun perustaja Lauri ”Tahko” Pihkala.
Skultorp

| Skultorp |
| --- | --- |

 Skultorp
 Koordinaatit: 58°20′29″N, 13°49′51″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Skövde
Väkiluku (31.12.2023):  3 895
Skultorp on taajama Skövden kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 3 895 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Skultorp Wikimedia Commonsissa
Moumouni Dagano

Moumouni Dagano qatarilaisen Al-Khorin pelaajana joulukuussa 2011.
Beli Moumouni Dagano (s. 1. tammikuuta 1981) on burkinafasolainen jalkapalloilija, pelipaikaltaan hyökkääjä. Hän pelasi seuraurallaan kotimaansa lisäksi Belgiassa, Ranskassa ja Qatarissa. Hän on eniten maaottelumaaleja Burkina Fason A-maajoukkueessa tehnyt pelaaja.
Dagano edusti Belgian Jupiler Pro Leaguessa Germinal Beerschotia ja Genkiä vuosina 2000–2003 sekä Ranskan Ligue 1:ssä ja Ligue 2:ssa Guingampia ja Sochaux'ta vuosina 2003–2008. Hän voitti Belgian liigamestaruuden Genkin joukkueessa vuonna 2002 ja Ranskan cupin Sochaux'n joukkueessa vuonna 2007. Uransa viimeiset vuodet 2008–2016 hän pelasi Qatarissa.
Dagano pelasi Burkina Fason A-maajoukkueessa ensimmäisen kerran elokuussa 1998 ystävyysottelussa Togoa vastaan. Hän pelasi Afrikan-mestaruuskilpailuissa yhteensä 14 ottelua vuosina 2002, 2004, 2010, 2012 ja 2013. Hän teki maalin vuoden 2002 turnauksen alkulohkossa Marokkoa vastaan. Burkina Faso saavutti hopeaa vuoden 2013 turnauksessa. Dagano pelasi kaikkiaan 83 A-maaottelua ja teki niissä 34 maalia, millä hän maajoukkueen kaikkien aikojen paras maalintekijä. Hän pelasi viimeisen maaottelunsa helmikuussa 2013 Afrikan-mestaruuskilpailujen loppuottelussa Nigeriaa vastaan.
Stöpen

| Stöpen |
| --- | --- |
 Stöpen
 Koordinaatit: 58°28′41″N, 13°51′58″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Skövde
Väkiluku (31.12.2023):  1 505
Infobox OKVirheellinen NIMI-arvo: 
Stöpen on taajama Skövden kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 505 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Stöpen Wikimedia Commonsissa
Ridiculousness

| Ridiculousness |
| --- | --- |
 Sarjan logo
Tyyli:  Komedia
Kestoaika:  22 minuuttia
Alkuperämaa:   Yhdysvallat
Alkuperäiskieli:  englanti
Verkko:   Paramount Network  MTV, MTV2
Esitetty:  29. elokuuta 2011 –
Tuotantokausia:  19
Jaksoja:  602
Tunnuskappale:  Devon "Uncontrollable Urge"; esittäjänä Rob Dyrdek
Tuotanto
Tuottaja(t):  Christian Duguay Jeff Tremaine Kristina Edwards Lauren Dolgen Michelle Klepper Rob Dyrdek Sara Cohen Shane Nickerson
Tuotantoyhtiö(t):  Superjacket Productions (2014 - nykyhetki) Gorilla Flicks (2014–nykyhetki) Dickhouse Productions (2011–14)
Aiheesta muualla
Virallinen sivusto
IMDb 
Ridiculousness on yhdysvaltalainen komediasarja. Sarjassa on tähtinä Rob Dyrdek, Sterling Brim ja Chanel West Coast.  Sarjassa näytetään erilaisia viraalivideoita, yleensä pieleen menneitä temppuja joita Rob ja muut juontajat kommentoivat. Sarjaa on tehty yhdeksäntoista tuotantokautta ja Suomessa sarjaa esittää Paramount Network. Sarja alkoi 29. elokuuta 2011.
Käännös suomeksi
Dimensions (Believerin albumi)

| 'Dimensions' Believer |
| --- | --- | --- |

Studioalbumin tiedot
 Äänitetty : 1993
 Julkaistu: 1993
 Tuottaja(t): The Trauma Team & Ted Hermanson
 Tyylilaji: tekninen thrash metal, sinfoninen thrash metal
 Kesto: 52.50
 Levy-yhtiö: Roadrunner Records   R.E.X. Records
Believerin muut julkaisut
| Sanity Obscure 1990 | 'Dimensions' 1993 | Gabriel 2009 |
Dimensions on yhdysvaltalaisen thrash metal -yhtye Believerin kolmas, vuonna 1993 julkaistu albumi. Sinfoninen metallisarja "Trilogy of Knowledge" kertoo neljässä osassa Kristuksen elämästä ja sisältää oopperalaulua, orkesterisoittimia, akustisia kitaroita, särökitaroita muiden muassa.
Äänitys ja yleiskatsaus

Dimensionsin esituotanto levytettiin Trauma Studiosissa, ja sen tuotti The Trauma Team sekä Ted Hermanson, joka vastasi studiotekniikasta. Häntä auttoi rumpali Joey Daub. Wyatt Robertson ja David Baddorf jättivät Believerin ennen kuin Dimensionsin äänitykset aloitettiin. Jim Winters liittyi basistiksi ja soitti albumilla basson lisäksi kitaraosioita. Tällä albumilla Glenn Fischbach soitti selloa, Scott Laird viuluja sekä alttoviulua, Julianne Laird Hoge tulkitsi sopraanolaulajana. Chris Gehringer masteroi albumin The Hit Factoryssa, New Yorkissa, ja kansitaiteen teki Dave McKean.
Dimensionsin sanoitukset käsittelevät teologiaa ja filosofiaa. Esimerkiksi kappaleen "Dimentia" sanoitukset käsittelevät filosofisia paradokseja sekä Sigmund Freudin, Thomas J. J. Altizerin, Ludwig Feuerbachin ja Jean-Paul Sartren pohdiskeluja Jumalan olemassaolosta. Kappaleessa lainataan erityisesti Altizerin kirjaa The Gospel of Christian Atheism, Sartren Being and Nothingness, Feuerbachin The Essence of Christianity sekä Freudin Dialogues Concerning Natural Religion.
Sinfoninen metallisarja ”Trilogy of Knowledge” on jaettu kolmeen osaan ja introon. Sarja on lähes 20-minuuttinen eeppinen kertomus Jeesuksen elämästä ja hyvän ja pahan tiedosta. ”Trilogy of Knowledge” esitteli toistamiseen Scott Lairdin sävellystyötä ja Julianne Laird Hogen sopraanolaulua.
Jeff Wagner ja Steve Wilson kirjoittivat kirjassa Mean Deviation: Four Decades of Progressive Heavy Metal, että "mitä tulee teknisiin metallialbumeihin, [Dimensions] on hyytävien kitarasoundien, kiemurtelevien riffien ja jatkuvien tempovaihtelujen mestariteos", ja että "Dimensionsilla Believer synnytti tiheän, haastavan progressiivisen metallimonoliitin, jolla on vähän vertaisia vuosienkaan jälkeen."
Kappaleluettelot

"Gone" (K. Bachman/ J. Winters) - 5:47
"Future Mind" (K. Bachman/ J. Daub/ J. Winters)- 5:34
"Dimentia" (K.Bachman/ J. Daub/ J.Winters/ D. Man)- 5:36
"What Is But Cannot Be" (K. Bachman/ J. Daub/ J.Winters/ D. Man) - 5:28
"Singularity" (K.Bachman/ J.Winters/ D. Man) - 4:24
"No Apology" (K.Bachman/ J. Daub/ J.Winters/ D. Man/ D. Baddorf) - 4:55
"Trilogy of Knowledge: Intro: The Birth" - 2:17 (S. Laird/ K. Bachman/ J. Daub/ J. Winters)
"Trilogy of Knowledge: Movement I: The Lie" - 5:27 (S. Laird/ K. Bachman/ J. Daub/ J. Winters)
"Trilogy of Knowledge: Movement II: The Truth" - 6:46 (S. Laird/ K. Bachman/ J. Daub/ J. Winters)
"Trilogy of Knowledge: Movement III: The Key" - 6:21 (S. Laird/ K. Bachman/ J. Daub/ J. Winters)
Muusikot

Kurt Bachman - laulu, kitara
Joey Daub - rummut
Jim Winters - basso, kitara
Scott Laird - viulu, alttoviulu
Glenn Fischbach - sello
Julianne Laird Hoge - sopraano
William Keller - puheääni
Aiheesta muualla

Dimensions (Believerin albumi) Discogsissa. (englanniksi)
Albumi Dimensions (Believerin albumi) Encyclopaedia Metallum -sivustolla (englanniksi)
Aune Perälä

Aune Ester Perälä, o. s. Yli-Luukko (10. marraskuuta 1909 Ilmajoki – 23. marraskuuta 1993 Espoo) oli suomalainen kansakoulunopettaja, joka kirjoitti nimimerkillä Une Haarnoja sanat joululauluun Rauhaa, vain rauhaa.
Aune Perälä oli naimisissa 1937–1967 opettaja Aate Vireini Perälän kanssa. He käyttivät taiteilijanimeä Haarnoja ja julkaisivat vuonna 1942 yhteisen runokokoelman Sumukehrät. Aune Perälä oli opettajana useissa eri kouluissa, ja viimeksi ennen eläkkeelle jäämistään vuonna 1970 hän oli opettajana Espoossa Rastaalan koulussa. Aune Perälä kirjoitti runonsa Rauhaa, vain rauhaa kellot ne soi otsikolla Jouluhymni 1940-luvun lopulla, ja hän näytti Perälän perheessä vierailulla olleelle säveltäjä Ahti Sonniselle kirjoittamiaan runoja. Jouluhymni-runo teki erityisen vaikutuksen Sonniseen, ja hän pyysi sen sävellettäväkseen. Laulu ilmestyi sitten vuonna 1952.
Teoksia

Nimellä Aune Perälä:
Sininen ovi. Suomen opettajain raittiusliiton vuorokeskusteluja n:o 39. Helsinki 1940
Kolme kotkaa : vuorokeskustelu. Suomen opettajain raittiusliiton vuorokeskusteluja n:o 41. Vammala 1940
Nimimerkillä Une Haarnoja:
Sumukehrät : runoja, kirjoittajat Une Haarnoja ja A. V. Haarnoja. Kivi, Helsinki 1942
Kuororunoja pienille ; toim. Une Haarnoja. Valistus, Helsinki 1949
Marraskoivu ; piirrokset Une Turunen. Ev.lut. herätysseura, Suolahti 1991
Carl Fredrik Pousar

Carl Fredrik Pousar  (19. heinäkuuta 1822 Turku – 15. lokakuuta 1887 Tampere) oli suomalainen maanviljelijä, kauppias ja valtiopäivämies.
Tilanomistaja Carl Fredrik Pousar Ruskealasta  oli talonpoikaissäädyssä Sortavalan tuomiokunnan edustaja valtiopäivillä 1863–1864. Hän oli valtiopäivillä toimitusvaliokunnan ja säädyn yksityisen valitusvaliokunnan jäsen
Pousar syntyi Turussa ja muutti vuonna 1846 Karjalan Hiitolaan kirjanpitäjäksi, josta edelleen Ilmeen seurakuntaan 1848. Tämän jälkeen Pousar asettui maanviljelijäksi Ruskealaan, mutta muutti Johannekseen vuonna 1871.. Puolisonsa Maria Pousarin (o.s. Tragman) kuoltua vuonna 1874 Pousar muutti Tammelaan vuonna 1876 ryhtyen kauppiaaksi. Myöhemmin 1880-luvulla hän muutti Tammelasta Tampereelle, jossa kuoli vuonna 1887.
Lynn Boylan

Lynn Boylan
Lynn Boylan (s. 29. marraskuuta 1976 Dublin) on irlantilainen Sinn Féin -puolueen poliitikko.
Boylan varttui Tallaghtissa Dublinissa. Hän opiskeli journalismia ja sai sitten pätevyydet ympäristöjohtamisessa, ympäristövaikutusten arvioinnissa sekä ympäristönsuojelun johtamisessa. Boylan valittiin Seanad Éireannin jäseneksi vuonna 2020. Hän on ajanut muun muassa ilmasto-oikeudenmukaisuutta sekä oikeutta Stardustin tulipalon uhreille ja näiden perheille. Boylan on istunut Euroopan parlamentin jäsenenä vuosina 2014–2019 ja uudelleen vuodesta 2024. Hän edustaa Euroopan parlamentin vasemmistoryhmää (GUE/NGL).
Boylanilta evättiin helmikuussa 2025 pääsy Israeliin, johon hän oli matkustamassa Euroopan unionin Palestiina-delegaation puheenjohtajana. Pääsy evättiin myös Rima Hassanilta ja EU-virkamiehiltä. Etukäteen sovitun matkan tarkoitus oli pääsy keskustelemaan palestiinalaisviranomaisten kanssa.
Mirka Rantanen

| Mirka Rantanen |
| --- | --- |
 Rantanen Thunderstonen rummuissa Saunassa vuonna 2007.
Henkilötiedot
Syntynyt: 28. elokuuta 1971 (ikä 53) Viiala
Ammatti:  muusikko
Muusikko
Taiteilijanimi:  Leka
Aktiivisena:  1986–
Tyylilajit:  metal
Soittimet:  rummut
Yhtyeet:  Loud Crowd, Tunnel Vision, Warmen, Kotipelto, Thunderstone, Hevisaurus, Sauruxet, Timo Tolkki
  [ Muokkaa Wikidatassa ] [ ohje ]  
Mirka ”Leka” Rantanen (s. 28. elokuuta 1971 Viiala) on suomalainen rumpali.
Rantanen soittaa yhtyeissä King Company, Northern Kings, Raskasta Joulua, sekä myös ex-Rainbow/Deep Purple solistin Joe Lynn Turnerin yhtyeessä. Hän on soittanut myös yhtyeissä Warmen, Thunderstone, Tunnelvision ja Kotipelto. Hän on levyttänyt ja keikkaillut myös muun muassa Tommi Läntisen, Loud Crowdin, Strandberg Projectin, Monstervision Freakshow’n, Ari Koivusen, Guitar Heroesin, Revolution Renaissancen, Katran, sekä Timo Tolkin Saana – Warrior of Light -projektin kanssa.
Vuonna 2007 Rantanen esiintyi Hackmanin Heavy Metal Tour -kierrätyskampanjan televisiomainoksissa.
Mirka Rantanen on myös lastenmusiikkiyhtye Hevisauruksen perustaja ja keksijä. Levy-yhtiö Sony Musicin kanssa tulleen välirikon jälkeen hän perusti lastenmusiikkiyhtyeen Sauruxet. Rantanen myös sanoitti useita Hevisauruksen kappaleita kahdella ensimmäisellä levyllä sekä Sauruxet levyllä.
Elokuussa 2021 Rantanen julkaisi oman soololevynsä "Come one, Come all" projektinimellä Circus Of Rock. Levyllä esiintyy lukuisia hard rockin ja heavy metallin nimekkäitä artisteja kuten Johnny Gioeli (Hardline), Elize Ryd (Amaranthe), Marko Hietala (ex-Nightwish), Danny Vaughn (Tyketto), Antti Railio, Jarkko Ahola (Teräsbetoni).
Vuonna 2023 Rantanen julkaisi toisen albumin "Lost Behind The Mask" Circus Of Rock -nimen alla. Albumilla vierailevat muunmuassa Mr. Lordi, Jeff Scott Soto (Journey), Mark Boals (Yngwie Malmsteen, Dokken), David Readman (Pink Cream 69).
Rantanen palkittiin Emma-patsaalla parhaasta kotimaisesta lastenalbumista vuonna 2011 (Hevisaurus – Hirmuliskojen yö).
Musiikkivideot

Rantanen on toiminut myös tuottajana seuraavilla suomalaisilla musiikkivideoilla:
Stratovarius – Deep Unknown
Sturm und Drang – A Million Nights
Sturm und Drang – Break Away
Rasmus feat. Anette Olzon – October and April
Rasmus – Justify
Amorphis – Silver Bride
Diskografia > Circus Of Rock

Come one, Come all (2021, Frontiers Records)
Lost Behind the Mask (2023, Frontiers Records)
Diskografia > King Company

One for the Road (2015,  Frontiers Records)
Queen of hearts (2018, Frontiers Records)
Trapped (2021, AOR Heaven)
Diskografia > Thunderstone

Thunderstone (2002,  Nuclear Blast)
The Burning (2004,  Nuclear Blast)
Tools of Destruction (2005,  Nuclear Blast)
Evolution 4.0 (2007,  Nuclear Blast)
Dirt Metal (2009,  Sony Music)
Diskografia > Warmen

The Unknown Soldier (2000,  Spinefarm Records)
Beyond Abilities (2001,  Spinefarm Records)
Accept the Fact (2005,  Spinefarm Records)
Japanese Hospitality (2009,  Spinefarm Records)
The Evil That Warmen Do (2010,  Spinefarm Records)
First of the Five Elements (2014,  Pledge Music)
Diskografia > Kotipelto

Waiting for the Dawn (2002,  High And Loud Records)
Coldness (2004,  High And Loud Records)
Serenity (2007,  High And Loud Records)
Diskografia > Tunnelvision

While the World Awaits (1999,  Angular Records)
Tomorrow (2001,  Massacre Records)
Diskografia > Hevisaurus

Jurahevin kuninkaat (2009,  Sony Music)
Hirmuliskojen yö (2010,  Sony Music)
Hurmuliskojen pikkujoululevy (2010,  Sony Music)
Diskografia > Sauruxet

Saurusplaneetta (2011,  Leka Production)
Diskografia > Northern Kings

Rethroned (2007,  Warner Music)
Lapponia, single ( 2010, King Foo Entertainment)
Diskografia > Revolution Reneissance

New Era (2008,  Frontiers Records)
Diskografia > Timo Tolkki

Saana – Warrior of Light Part I – Journey to Crystal Island (2008,  Frontiers Records)
Diskografia > Raskasta joulua

Raskasta joulua (2013,  Spinefarm/Universal)
Raskasta joulua 2 (2014,  Spinefarm/Universal)
Ragnarok Juletide (2013,  Spinefarm/Universal)
Raskasta Joulua-Tulkoon joulu akustisesti (2015,  Spinefarm/Universal)
Raskasta Joulua - IV (2017, Spinefarm/Universal)
Raskasta Joulua - Viides Adventti (2022, Gramophone Records)
Diskografia > Raskasta Iskelmää

Raskasta Iskelmää (2019, Spinefarm/ Universal )
Diskografia > Ari Koivunen

Fuel for the Fire (2008,  Sony Music)
Diskografia > Guitar Heroes

Guitar Heroes (2007,  Sony BMG)
Diskografia > Loud Crowd

Guardians (1988,  Poko Records)
Good Heart/ Revenge Doesn't care, single ( 1987, self released)
Stormwind/ Wayward Child, single ( 1990, Kane Records)
Diskografia > Eri esittäjiä

Musiikkia elokuvasta "Matti", Lennä Nykäsen Matti (Kotipelto) (2006,  Poko Records)
Melkein vieraissa-Nimemme on Dingo, "valkoiset tiikerit" (Kotipelto) (2008,  Elements Music)
A tribute to the Priest, "Diamonds and rust" ( 2002, Nuclear Blast)
A tribute to the beast, "Wasted years", ( 2003, Nuclear Blast)
Strandberg Project feat Paul Jackson ( 2004, Schoots Records)
Strandberg Project X, " Progressive II" ( 2020, Seacrest)
Marko Pukkila with friends/ Kiss My Covers II, "Tarot woman" ( Rainbow cover) (2021, Pukkila)
Sevi, Genesis, "Higher than the stars" (2023)
Katra, "Grail Of Sahara" (2008, Edel Records/ Napalm Records)
Eilera, "Frozen Path" and "Into to the sea" (2014, self released)
Hanna Pakarinen ja Hevisaurus, "Kimalainen ja kärpässieni" (2010, Ipanapa Brand Man/Sony Music)
Marko Hietala "Raskas Rock" (Vain Elämää) (2024, Nuclear Blast)
Marko Hietala "Pohja" (Vain Elämää) (2024, Nuclear Blast)
Aiheesta muualla

Mirka Rantanen Myspacessa (englanniksi)
Thunderstonen sivusto (englanniksi)
HeviSaurus virallinen nettisivusto (Arkistoitu – Internet Archive)
Thunderstone
|  Pasi Rantanen  Titus Hjelm  Jukka Karinen  Nino Laurenne  Atte Palokangas >  Kari Tornack  Mirka Rantanen  Rick Altzi  |
| --- | --- |
Albumit:  Thunderstone  The Burning  Tools of Destruction  Evolution 4.0  Dirt Metal  Apocalypse Again 
Singlet:  ”Virus”  ”Until We Touch the Burning Sun”  ”Tool of the Devil”  ”Forevermore” / ”Face in the Mirror”  ”10.000 Ways”  ”I, Almighty”  ”The Path”  ”Through the Pain” 
| --- | --- |
Auktoriteettitunnisteet: Taiteenala :  MusicBrainz
Päivi Junttila

Kirjailija Päivi Junttila
Päivi Inkeri Junttila (Junttila-Csonka) (1971) on suomalainen äidinkielen ja kirjallisuuden opettaja, lukutaitotyön edistäjä ja kirjailija. Hän on toiminut myös copywriterina. Koulutukseltaan hän on filosofian maisteri, pääaineena suomen kieli ja toisena pääaineena Suomen kirjallisuus. Päivi Junttila tekee lisäopintoja Helsingin yliopistoon lukuvuonna 2024-2025 ja valmistuu erityisopettajaksi toukokuussa 2025. Junttila ylläpitää kaikille avointa opetuskanavaa ÄKK (Äidinkieli, kirjallisuus ja kirjoittaminen) YouTubessa.
Teokset > Runot

Päivi Junttila: Pesukone syö lapsia.  Sanasato, 2016.  ISBN 9789527176221
Teokset > Tietokirjat

Péter Csonka ja Päivi Junttila: Lapsiperheen allergiaopas.  WSOY, 2013.  ISBN 9789510398890
Teokset > Romaanit

Noidan tytär.  Karisto, 1993.  ISBN 951-23-3281-7
Silmän unet.  Karisto, 1995.  ISBN 951-23-3461-5
Teokset > Antologiat

Sanojen sirkus - kirjailijat kohtaavat Pentinkulmalla; toim. Helena Sinervo (Väinö Linnan seura, 1996) ISBN 952-90-7736-X
Kaipaus niin kuin Catullus (Mot mot, 1998)
Että iloni olisi tuuli joka kantaa (Mummon Kammari, 2005)
Teokset > Näytelmät

Näytelmäkäsikirjoitus Naimakauppa lukudraamana Nuori draama -festivaalilla (1994)
Luottamustehtäviä

Pirkkalaiskirjailijat ry hallitus 1997-1999
Teatteri 2000 hallituksen varajäsen 1997-1999
Pirkanmaan kirjoituskilpailun raadin jäsen 1998-1999 ja 2000-2001
Aiheesta muualla

Äidinkieli, kirjallisuus ja kirjoittaminen -kanava YouTubessa
Väring

| Väring |
| --- | --- |
 Väringin kirkko
 Väring
 Koordinaatit: 58°30′40″N, 13°57′38″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Skövde
Väkiluku (31.12.2023):  669
Väring on taajama Skövden kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 669 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Väring Wikimedia Commonsissa
Nuket
Diskografia > Albumit

Kolmas näytös (Finnlevy, KRÄLP-27, 1986 / Warner Music, 0927-44498-2, 2002)
On maantiellä mittaa (Flamingo, FGL 4027, 1988), (Warner Music, digital, 2013)
Tähtisumua (Propaganda records,  PRO 2022, 2005)
Eksyneet sankarit (Propaganda records, PRO 2033, 2012)
Greatest Hits Live (Propaganda records, PRO 2147, 2024)
Diskografia > Singlet

Sateenkaaren maa / Piiskattu maa (Finnlevy, 1986)
Eksyneet sankarit / Askeleet ( Propaganda, PROS-1001, 1986), ( Propaganda, digital, 2010/2013)
DAA-DA-DAA-DA / Viimeinen rock'n'roll (Flamingo, FGS 159, 1988)
Elämä Kostaa (feat. Jouni Hynynen) (Propaganda, digital 2023)
Askeleet (live) (Propaganda, digital 2023)
Aiheesta muualla

Propagandan kotisivut
Pyhät nuket
Rike Jokela
↑  Spotify open.spotify.com. Viitattu 25.2.2025.
W76-ydinkärki

Leikkauskuva W76-ydinkärjen rakenteesta.
W76-ydinkärki on yhdysvaltalainen vetypommin sisältävä ydintaistelukärki, jota suunniteltiin 1970-luvulla monikärkiohjusten taistelukärjeksi. Sitä valmistettiin vuosina 1978–1987, ja se on edelleen (2016) palveluskäytössä.
W76:n tarkkoja ulkomittoja ei tiedetä. Se painaa 164 kg ja ydinräjähteen räjähdysteho on 100 kilotonnia.
Trident I ja Trident II SLBM-ohjukset voidaan varustaa neljällätoista W76-taistelukärjellä.
Asetta on valmistettu yhteensä 3 030 kappaletta. Se on Yhdysvaltojen asevoimien yleisin ydintaistelukärki. Se on käytössä myös Britannian laivastolla maan ydinpelotteeseen kuuluvilla, Trident-ohjuksia kantavilla neljällä sukellusveneellä.
Teknisiä tietoja

deuterium-tritium kiihdytetty (ks. kiihdytetty fissiopommi)
tavanomaisena räjähteenä PBX-9501
todennäköisesti berylliumilla päällystetty plutoniumydin
todennäköisesti fuusiopolttoaineena litiumdeuteridia (6LiD) korkea-rikastetun uraanikuoren (HEU) sisällä
Käännös suomeksi
Porta Capena

| Porta Capena |
| --- | --- |
Sijainti:  Rooma, Latium, Regio I Latium et Campania, Italia (nyk. Rooma, Latium, Italia)
Koordinaatit:  41°53′02″N, 12°29′28″E
Rakennustyyppi:  portti
 
Lisää rakennusartikkeleitaArkkitehtuurin teemasivulla
Porta Capena oli antiikin aikainen portti Serviuksen muurissa Rooman kaupungissa Italiassa. Se sijaitsi itään Circus maximuksen itäpäästä. Nykyisin sen paikka on lähellä Piazza di Porta Capenaa.
Porta Capena sijaitsi muurin kaakkoissivulla Caelius-kukkulan lounaisrinteessä sen ja Aventinus-kukkulan välisessä laaksossa lähellä Camenaeille pyhitettyä lehtoa. Siitä koilliseen sijaitsi Porta Caelimontana ja etelään Porta Naevia. Porta Capenalta sai alkunsa Via Appia. Via Latina haaraurui Via Appiasta hieman portin jälkeen.
Erään antiikin aikaisen selityksen mukaan portin nimi olisi tullut etruskilaisesta Capenan kaupungista. Nykyään tätä pidetään kuitenkin hyvin epätodennäköisenä. Toisen teorian mukaan nimi liittyisi Camenaehin, kolmannen mukaan Capuaan, jonne Via Appia ja Via Latina johtivat, ja neljännen mukaan Cabumiin, joka oli Via Latinan alkuperäinen päätepiste.
Domitianuksen kerrotaan kunnostuttaneen Porta Capenan, mutta pelkkä portti olisi ollut tuohon aikaan merkityksetön, joten kunnostustyö liittyi luultavasti Aqua Marcian laajennukseen. Tämä akvedukti tuotiin Caeliuksen yli Herculaneus-haaran kautta ja päättyi Porta Capenan yläpuolelle. Akvedukti oli liian matalalla tasolla ylittääkseen Aventinuksen, mutta antiikin lähteiden mukaan toinen, korkeammalla sijainnut haara ylitti portin. Porta Capenan läheltä kulki myös Aqua Appia.
Useita muurin osia löydettiin alueelta vuosina 1867–1868, ja itse portin todennäköinen pilari löytyi Passeggiata Archeologican rakennustöiden yhteydessä. Tämä vahvisti portin sijainnin. Portti oli tehty tuffista ja travertiinista ja koostui todennäköisesti yhdestä kaaresta.